IN nomine Patris,  Filij,  Spiritus Sancti Amen. Ego PHILIPPVS Rex Francorum. Omne donum quod domnus Simon dudum Comes, modo Dei gratia effectus Monachus, dedit Ecclesiæ Cluniacensi, quod malo consilio sibi abstuli, nunc reddo atque concedo sibi pro amore prædicti Simonis,  pro fraternitate loci, videlicet Medantam villam atque omnia ad eam pertinentia, scilicet prata,  culturas,  villas,  totam cultam terram, atque illud totum quod supradictus vir de eadem villa possidebat. Ad hæc concedo atque reddo totam piscationem cuiusdam villæ quæ Etluton vocatur,  totam terram cum hospitibus  triginta nummorum libras de teloneo Medantensis castri,  feodum Arnulphi, qui fuit armiger Walterij Comitis,  quadrigas tribus vicibus in vnoquoque anno de Bouen-villa. Adhuc etiam concedo quoddam torcular, quod Warinus tribuit meus præpositus. Huius concessionis sunt isti testes, videlicet Albericus de Cuciaco, Adam Constabularius, Hugo de Pusiaco, Guiffredus de Caluomonte, Walnerus Siluanectensis, Paganus frater Comitis de Curbulleo, Albericus Canonicus, Humbertus  Willelmus de Roseto, Hugo Metlindensis Comes, Hugo Stauelus de Medanta. Hæc charta Medantæ est a Rege PHILIPPO firmata, videntibus supradictis testibus. [Croix] Hoc signum Regis PHILIPPI regnantis sua manu scriptum anno ab Incarnatione Domini MLXXVI.